Ministru kabineta rīkojuma projekta

„ **Par valstij piekritīgās zemes vienības kopā ar valstij piekritīgām būvēm Arodu ielā 92, Daugavpilī nodošanu Daugavpils pilsētas pašvaldības īpašumā**” sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskas personas mantas atsavināšanas likuma (turpmāk – Atsavināšanas likums) 42.panta pirmā daļa, 43.pants, Pārejas noteikumu 3.punkts, likuma „Par zemes reformas pabeigšanu pilsētās” 8.pants, likuma “Par pašvaldībām” 15.panta pirmās daļas 2. un 4.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta rīkojuma projekts „Par valstij piekritīgās zemes vienības kopā ar valstij piekritīgām būvēm Arodu ielā 92, Daugavpilī nodošanu Daugavpils pilsētas pašvaldības īpašumā” (turpmāk – rīkojuma projekts) sagatavots, lai saskaņā ar Atsavināšanas likuma 42.panta pirmā daļu, 43.pantu, Pārejas noteikumu 3.punktu un likuma „Par zemes reformas pabeigšanu pilsētās” 8.pantu atļautu Finanšu ministrijai nodot bez atlīdzības Daugavpils pilsētas pašvaldības īpašumā valstij piekritīgo nekustamo īpašumu (kadastra Nr. 05000046209) – zemes vienību (zemes vienības kadastra apzīmējums 05000046209) 0,0620 ha platībā Arodu ielā 92, Daugavpilī kopā ar valstij piekritīgām būvēm (kadastra apzīmējumi 05000046209001 un 05000046209002) Arodu ielā 92, Daugavpilī ar tiesībām nojaukt būves.Saskaņā ar Ministru kabineta 2010.gada 31.maija rīkojuma Nr.297 “Par zemes vienību piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības "Privatizācijas aģentūra" personā” ierakstu Nr.1803 šā rīkojuma [11.pielikumā](https://likumi.lv/ta/id/211268-par-zemes-vienibu-piederibu-vai-piekritibu-valstij-un-nostiprinasanu-zemesgramata-uz-valsts-varda-attiecigas-ministrijas-vai-va...#piel11) zemes vienība Daugavpilī ar kadastra apzīmējumu 05000046209 un aptuveno platību 0,0620 hasaglabāta valsts īpašumā un nodota Finanšu ministrijas valdījumā Atsavināšanas likumā un likuma "[Par valsts un pašvaldību zemes īpašuma tiesībām un to nostiprināšanu zemesgrāmatās](https://likumi.lv/ta/id/34595-par-valsts-un-pasvaldibu-zemes-ipasuma-tiesibam-un-to-nostiprinasanu-zemesgramatas)" [8.panta](https://likumi.lv/ta/id/34595-par-valsts-un-pasvaldibu-zemes-ipasuma-tiesibam-un-to-nostiprinasanu-zemesgramatas#p8) sestajā daļā minēto funkciju veikšanai.Saskaņā ar informāciju no Nekustamā īpašuma valsts kadastra informācijas sistēmas, zemes vienība (zemes vienības kadastra apzīmējums 05000046209) iekļauta nekustamā īpašuma (kadastra Nr. 05000046209) Arodu ielā 92, Daugavpilī sastāvā. Zemes vienības lietošanas mērķis: 0601 – individuālo dzīvojamo māju apbūve un tās kadastrālā vērtība uz 2017.gada 1.janvāri noteikta 2647 *euro*.Balstoties uz Latgales apgabaltiesas zvērināta tiesu izpildītāja Valentīnas Sterinovičas (turpmāk – tiesu izpildītāja) 2017.gada 8.februārī sastādīto un 2017.gada 21.martā Finanšu ministrijas un valsts akciju sabiedrības “Valsts nekustamie īpašumi” (turpmāk – VNĪ) parakstīto Bezmantinieka mantas nodošanas – pieņemšanas Aktu Nr.00007/017/2017-AKT, Finanšu ministrijas valdījumā un VNĪ pārvaldīšanā nodotas par bezmantinieka mantu atzītās mirušām privātpersonām piederējušās domājamās daļas no ēku (būvju) īpašuma, kas atrodas Arodu ielā 92, Daugavpilī un sastāv no 5 ēkām ar kadastra apzīmējumiem 05000046209001, 05000046209002, 05000046209003, 05000046209007 un 05000046209008. Pirms minētā Bezmantinieka mantas nodošanas – pieņemšanas akta parakstīšanas ar Finanšu ministriju, tiesu izpildītāja nosūtījusi parakstīšanai aktu par bezmantinieka mantas – nekustamā īpašuma Arodu ielā 92, Daugavpilī pārņemšanu valsts akciju sabiedrības “Privatizācijas aģentūra” (turpmāk – PA) valdījumā. PA 2017.gada 3.februārī informējusi tiesu izpildītāju, ka tā kā nekustamais īpašums Arodu ielā 92, Daugavpilī nav derīgs dzīvošanai un PA to nevarēs atsavināt Atsavināšanas likumā noteiktajā kārtībā, PA minēto īpašumu savā valdījumā nepārņems.Nekustamā īpašuma Valsts kadastra informācijas sistēmā ieraksti par būvēm ar kadastra apzīmējumiem 05000046209003, 05000046209007 un 05000046209008 dzēsti, pamatojoties uz Daugavpils pilsētas domes Pilsētplānošanas un būvniecības departamenta 2017.gada 21.aprīlī izdoto izziņu Nr.3-11/256 par būves neesamību. Valstij piekritīgās būves (dzīvojamās mājas) ar kadastra apzīmējumu 05000046209001 platība ir 58,90 m², galvenais lietošanas veids: 1121 – divu dzīvokļu mājas un tās kadastrālā vērtība uz 2017.gada 1.janvāri noteikta 2213 *euro*.Valstij piekritīgās būves (dzīvojamās mājas) ar kadastra apzīmējumu 05000046209002 platība ir 60,70 m², galvenais lietošanas veids: 1121 – divu dzīvokļu mājas un tās kadastrālā vērtība uz 2017.gada 1.janvāri noteikta 2280 *euro*.Atbilstoši Daugavpils pilsētas domes Pilsētplānošanas un būvniecības departamenta 2017.gada 19.janvāra Atzinumam Nr.G11/17 par būves pārbaudi 2017.gada 16.janvārī, konstatēts, ka būves nekustamajā īpašumā Arodu ielā 92, Daugavpilī ir avārijas stāvoklī pēc ugunsgrēka, kā rezultātā bojātas un daļēji iztrūkst jumta un sienu nesošas konstrukcijas, kā arī dažas no logu un durvju ailēm, palīgēkas uz zemes vienības netika konstatētas. Būves nav nodrošinātas pret nepiederošu personu iekļūšanu tajās, vizuāli bojā apkārtējo ainavu un apdraud cilvēku drošību, kā arī neatbilst 2013.gada 9.jūlija Būvniecības likuma 9.panta otrajā daļā noteiktām būtiskām būves un tās elementiem izvirzītajām prasībām, kā arī 2016.gada 10.marta Daugavpils pilsētas domes saistošo noteikumu Nr.5 “Saistošie noteikumi par Daugavpils pilsētas teritorijas kopšanu un būvju uzturēšanu” 11. un 12.punktiem, līdz ar ko nekustamā īpašuma pārvaldītājam VNĪ uzdots nojaukt būves zemes vienības teritorijā un pēc būvdarbu pabeigšanas sakārtot zemes vienības teritoriju. Minētais atzinums apstrīdēts, jo uz tā sastādīšanas brīdi valstij piekritīgās būves nebija pārņemtas Finanšu ministrijas valdījumā un VNĪ pārvaldīšanā.Meklējot risinājumu par tālāko rīcību ar valstij piekritīgo zemi kopā ar piekritīgajām būvēm Arodu ielā 92, Daugavpilī, ar Daugavpils pilsētas domes 2017.gada 13.aprīļa lēmumu Nr.189 (prot.Nr.8, 47.§) “Par nekustamā īpašuma Arodu ielā 92, Daugavpilī, pārņemšanu Daugavpils pilsētas pašvaldības īpašumā” nolemts lūgt Finanšu ministriju nodot Daugavpils pilsētas pašvaldības īpašumā bez atlīdzības nekustamo īpašumu Arodu ielā 92, Daugavpilī, kas sastāv no:1. Ēkām – dzīvojamām mājām (kadastra apzīmējumi 05000046209001, 05000046209002), palīgēkām (kadastra apzīmējumi 05000046209003, 05000046209007 un 05000046209008), *ar tiesībā nojaukt tās*, lai sakārtotu teritoriju, ievērojot Daugavpils pilsētas pašvaldības autonomo funkciju – gādāt par savas administratīvās teritorijas labiekārtošanu un sanitāro tīrību;
2. Zemes gabala 620 m² platībā, kadastra apzīmējums 05000046209, kas ir nepieciešams Daugavpils pilsētas pašvaldības autonomās funkcijas – gādāt par iedzīvotāju izglītību kvalitatīvai izpildei, izmantojot to Daugavpils pilsētas 28.pirmsskolas izglītības iestādes teritorijas paplašināšanai, pielāgojot to pirmsskolas izglītības iestādes vajadzībām.

Saskaņā ar informāciju no Nekustamā īpašuma valsts kadastra informācijas sistēmas minēto būvju tiesiskais valdītājs ir valsts Finanšu ministrijas personā.Likuma „Par zemes reformas pabeigšanu pilsētās” 8.pants nosaka, ka ja tiek pieņemts Ministru kabineta rīkojums par atsevišķu valstij piekrītošu zemes gabalu nodošanu kādai no pašvaldībām, īpašuma tiesības uz šiem zemes gabaliem nostiprināmas zemesgrāmatā uz attiecīgās pašvaldības vārda bez iepriekšējas īpašuma tiesību nostiprināšanas uz valsts vārda.Atsavināšanas likuma Pārejas noteikumu 3.punkts nosaka, ka ja Ministru kabinets nav izdevis rīkojumu par zemes reformas pabeigšanu konkrētās pašvaldības teritorijā, valstij piekrītošās ēkas (būves) var nodot īpašumā bez atlīdzības pašvaldībai un pašvaldībām piekrītošās ēkas (būves) var nodot īpašumā bez atlīdzības valstij vai citai pašvaldībai, iepriekš tās neierakstot zemesgrāmatā, kā arī nodot šīs ēkas (būves) bez attiecīgo zemesgabalu nodošanas. Saskaņā ar VNĪ nekustamā īpašuma portfeļa attīstības stratēģijas 2016.-2025.gadam pamatprincipiem VNĪ nekustamo īpašumu portfelī saglabājami un attīstāmi tikai perspektīvie īpašumi - valsts funkciju realizācijai nepieciešamie īpašumi, kā arī biroja telpas ar augstu komercpotenciālu. Pārējie īpašumi ir ilgtermiņā atsavināmi valstij visizdevīgākajā veidā. Ņemot vērā minēto, kā arī to, ka nav zināmas citas valsts iestādes, kuru vajadzībām būtu lietderīgi turpmāk saglabāt valstij piekritīgo nekustamo īpašumu valsts īpašumā saskaņā ar Valsts pārvaldes iekārtas likumu, tas arī tas nav piemērots VNĪ saimnieciskās darbības veikšanai, VNĪ Īpašumu izvērtēšanas komisija 2017.gada 25.maijā sēdē (prot. Nr. IZKP-17/22, 6.punkts) nolēma normatīvajos aktos noteiktā kārtībā sagatavot un virzīt Ministru kabineta rīkojuma projektu par valstij piekritīgās zemes vienības (kadastra Nr. 0500 004 6209) Arodu ielā 92, Daugavpilī, kopā ar valstij piekritīgām būvēm nodošanu Daugavpils pilsētas pašvaldībai tās autonomās funkcijas - gādāt par savas administratīvās teritorijas labiekārtošanu un sanitāro tīrību, un gādāt par iedzīvotāju izglītību - kvalitatīvai izpildei, paredzot pašvaldībai tiesības minētās būves nojaukt.Rīkojuma projekts attiecas uz publiskās pārvaldes politiku. |
| 3. | Projekta izstrādē iesaistītās institūcijas | Projekta izstrādē ir iesaistīta Finanšu ministrija un VNĪ. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017. gads** | Turpmākie trīs gadi (tūkst. latu) |
| **2018.** | **2019.** | **2020.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2017) gadu | Izmaiņas, salīdzinot ar kārtējo (2017) gadu | Izmaiņas, salīdzinot ar kārtējo (2017) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 |
| 1.2. valsts speciālais budžets | 0 |
| 1.3. pašvaldību budžets | 0 |
| 2. Budžeta izdevumi: | 0 |
| 2.1. valsts pamatbudžets | 0 |
| 2.2. valsts speciālais budžets | 0 |
| 2.3. pašvaldību budžets | 0 |
| 3. Finansiālā ietekme: | 0 |
| 3.1. valsts pamatbudžets | 0 |
| 3.2. speciālais budžets | 0 |
| 3.3. pašvaldību budžets | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  0 |
| 5. Precizēta finansiālā ietekme: | X | 0 |
| 5.1. valsts pamatbudžets |
| 5.2. speciālais budžets |
| 5.3. pašvaldību budžets |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | 0 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Izstrādātajam rīkojuma projektam nav ietekmes uz valsts budžetu, jo papildus līdzekļi no valsts budžeta nav nepieciešami. Daugavpils pilsētas pašvaldība segs izdevumus, kas radīsies, reģistrējot nekustamo īpašumu zemesgrāmatā uz pašvaldības vārda, veicot būvju nojaukšanu, aktualizējot datus par nekustamo īpašumu Valsts kadastra informācijas sistēmā un zemesgrāmatā. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka rīkojuma projekts neatbilst minētajiem kritērijiem, sabiedrības līdzdalības kārtība rīkojuma projekta izstrādē netiek piemērota. Rīkojuma projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta mājas lapā – sadaļā/*Tiesību aktu projekti*. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija, VNĪ, Daugavpils pilsētas pašvaldība. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Finanšu ministre D.Reizniece-Ozola

Tupiņa 67024679

arta.tupina@vni.lv